ai4bharat/Pralekha huggingface dataset:
உள்துறை அமைச்சகம்
நிலச்சரிவுகள் ஆபத்தைக் குறைத்தல் மற்றும் தடுத்தல் பற்றிய முதலாவது சர்வதேச மாநாடு நாளை நடைபெறுகிறது – உள்துறை இணையமைச்சர் திரு.ஜி.கிஷன்ரெட்டி தொடங்கி வைக்கிறார்
நிலச்சரிவுகள் ஆபத்தைக் குறைத்தல் மற்றும் தடுத்தல் பற்றிய முதலாவது சர்வதேச மாநாடு நாளை புதுதில்லியில் நடைபெறுகிறது. உள்துறை இணையமைச்சர் திரு.ஜி.கிஷன்ரெட்டி இதனைத் தொடங்கி வைக்கிறார். இந்த வகையில் நாட்டிலேயே முதன் முறையாக நடைபெறும் இந்த மாநாட்டிற்குப் பேரிடர் மேலாண்மைக்கான தேசிய நிறுவனம் ஏற்பாடு செய்துள்ளது. மலைப்பாங்கான மாநிலங்களில் பேரிடர் மேலாண்மைக்கு இந்த மாநாடு பெரிதும் பயனுடையதாக இருக்கும்.
சம்பந்தப்பட்ட அமைச்சகங்கள் / அமைப்புகள் / பல்கலைக்கழகங்கள் / துறைகள் உள்ளிட்டவற்றையும் விவாதங்கள் நடத்துதல், நடைமுறை ரீதியில் பயன்படும் அறிவையும், அனுபவத்தையும் பகிர்ந்து கொள்ளுதல் ஆகியவற்றுக்கு நிபுணர்களையும் ஒருங்கிணைப்பது இந்த மாநாட்டின் நோக்கமாகும். மேலும் நிலச்சரிவுகள் ஆபத்தைக் குறைக்கவும், தடுக்கவும் தேசிய மற்றும் சர்வதேச நிலையில் புதிய கண்டுபிடிப்புகள் பற்றியும் இந்த மாநாட்டில் விவாதிக்கப்படும்.
ரெயில்வே அமைச்சகம்
தனியார் ரயில் திட்டத் தகுதி வேண்டுகோள்கள் பற்றிய விண்ணப்பத்துக்கு முந்தைய இரண்டாவது மாநாடு
தனியார் ரயில் திட்டத் தகுதி வேண்டுகோள் குறித்த விண்ணப்பத்துக்கு முந்தைய இரண்டாவது மாநாடு 2020 ஆகஸ்ட் 12-ஆம் தேதி நடைபெற்றது.
பயணிகள் ரயில் இயக்கத்தில் தனியார் பங்கேற்புத் திட்டம், தரமான சேவை, பயண நேரம் குறைப்பு, நவீன தொழில்நுட்பங்களைப் பயன்படுத்தி, தேவை மற்றும் விநியோக இடைவெளியைக் குறைக்கும் என்பதால், பயணிகளின் அனுபவத்தில் முன்மாதிரி மாற்றத்தைக் கொண்டு வரும். இத்திட்டம், பொதுமக்களின் போக்குவரத்து சேவைகளை உயர்த்தும். இந்த ரயில்கள், ஏற்கனவே ரயில்வே இயக்கி வரும் ரயில்களுடன் கூடுதலாக இயக்கப்படும் என்பது குறிப்பிடத்தக்கது.
கூடுதல் தனியார் ரயில்கள் அறிமுகப்படுத்துவதன் மூலம் வேலைவாய்ப்பில் வளர்ச்சி ஏற்படும்.
இத்திட்டத்தை செயல்படுத்தவுள்ள தனியார் நிறுவனங்கள், இரண்டு கட்ட ஏலப் போட்டிகள் மூலம் தேர்வு செய்யப்படுவார்கள். இந்த போட்டி முறை, தகுதி வேண்டுகோள் , கருத்துரு வேண்டுகோள்  ஆகியவற்றை உள்ளடக்கியதாகும்.
இதற்கான விண்ணப்பத்துக்கு முந்தைய முதலாவது மாநாடு 2020 ஜூலை 21-ஆம் தேதி நடைபெற்றது.
இந்த மாநாட்டுக்கு முன்பாக, ஒரு திட்டத்துக்கு மேற்பட்ட ஏலத்தில் பங்கேற்பவர்களுக்கான கட்டணத்தில் பத்தில் ஒரு பகுதியை ரயில்வே அமைச்சகம் குறைத்தது. மேலும், 3 திட்டங்கள் என்ற கட்டுப்பாட்டையும் தளர்த்தியது. ரயில்களைக் குத்தகைக்கு விடுவதும் அனுமதிக்கப்பட்டது. ரயில் போக்குவரத்துத் தரவு, சலுகை ஒப்பந்த வரைவு, வரைவு சாத்தியக்கூறு அறிக்கை, தரத்துக்கான வரைவுக் கையேடு, ரயில்களின் விவரக்குறிப்புகள் போன்றவற்றை ரயில்வே அமைச்சகம் பகிர்ந்து கொண்டுள்ளது.
ஏல நடைமுறைகளின் ஒரு பகுதியாக, ரயில்வே அமைச்சகம், விண்ணப்பத்துக்கு முந்தைய இரண்டாவது மாநாட்டை 2020 ஆகஸ்ட் 12-ஆம் தேதி நடத்தியது. பல்வேறு தரப்பைச் சேர்ந்த 23 உத்தேச விண்ணப்பதாரர்கள் இதில் கலந்து கொண்டதன் மூலம், இத்திட்டத்திற்கு பெரும் வரவேற்பு காணப்பட்டது.
திட்டத்திற்கு உரிய ஆவணங்களை வெளிப்படையான முறையில் பகிர்ந்து கொள்ளும், ரயில்வே அமைச்சகத்தின் முடிவை விண்ணப்பதாரர்கள் வெகுவாகப் பாராட்டினர்.
தகுதி வேண்டுகோள் விதிமுறைகள், திட்டத்தின் வரையறைகள் குறித்த விவாதத்துடன் மாநாடு தொடங்கியது. அதன் பின்னர் விண்ணப்பதாரர்கள் எழுப்பிய கேள்விகள் பற்றி விரிவான விவாதம் நடைபெற்றது. தகுதி வேண்டுகோள், ஏல நடைமுறைகள் குறித்து ரயில்வே அமைச்சகம், நிதிஆயோக் ஆகியவற்றின் அதிகாரிகள் தெளிவான விளக்கங்களை அளித்தனர்.
விண்ணப்பதாரர்கள் எழுப்பிய, ஏராளமான விஷயங்கள் பற்றிய பல்வேறு கேள்விகளுக்கு தெளிவான விளக்கம் அளிக்கப்பட்டது.
மேலும், தகுதி வேண்டுகோளைத் தாக்கல் செய்வதற்கு, அதில் கொடுக்கப்பட்டுள்ள அனைத்து அறிவுறுத்தல்களையும் பின்பற்றுமாறு விண்ணப்பதாரர்கள் கேட்டுக்கொள்ளப்பட்டனர்.
இரண்டாவது மாநாடு குறித்த விவரங்கள் வரும் 21-ஆம் தேதி பதிவேற்றப்படும்.
தகுதி வேண்டுகோள்களைத் திறப்பதற்கான தேதி 2020 செப்டம்பர் 8.
தகுதி வேண்டுகோள், அதில் திருத்தம், வரைவுச் சலுகை ஒப்பந்தம் , சாத்தியக்கூறு அறிக்கை உள்ளிட்ட திட்டத்துக்கான ஆவணங்கள், https://eprocure.gov.in/eprocure/app என்ற தளத்தில், “ரயில்கள் இயக்கம்’’ என்ற தலைப்பில் கிடைக்கப்பெறும்.
விவரக்குறிப்புகள் வரைவுக் கையேடு, ரயில்களின் தரநிலைகள் ஆகியவை https://rdso.indianrailways.gov.in/ என்ற தளத்தில் பதிவேற்றப்படும். சம்பந்தப்பட்டவர்களின் கருத்துகள் வரவேற்கப்படுகின்றன.
அறிவியல் மற்றும் தொழில்நுட்பத்துறை
தூய்மை இந்தியா மற்றும் தற்சார்பு இந்தியா ஆகியவற்றின் இலட்சியங்களை அடைவதற்கு கழிவுநீரை கையாள உள்நாட்டிலேயே உருவாக்கப்பட்டுள்ள தொழில்நுட்பங்களுக்கு ஊக்கமளிக்க வேண்டும்: டாக்டர் ஹர்ஷ் வர்தன்
புதுதில்லியில் சராய் கலே கான் பகுதியில், சன் டயல் பூங்காவுக்கு அருகே பாராபுல்லா கால்வாய் அமைந்துள்ள இடத்தில் உயிரி தொழில்நுட்பத் துறை-பிராக் தூய்மை தொழில்நுட்ப மாதிரி பூங்காவை மத்திய அறிவியல் மற்றும் தொழில்நுட்பம், சுகாதாரம் மற்றும் குடும்ப நலம், மற்றும் புவி அறிவியல் அமைச்சர் திரு ஹர்ஷ்வர்தன் மெய்நிகர் நிகழ்ச்சி ஒன்றின் மூலம் இன்று திறந்து வைத்தார்.
புது தில்லி துணைநிலை ஆளுநர் திரு அனில் பைஜால் முன்னிலையில் நடைபெற்ற இந்த நிகழ்ச்சியில், உயிரி தொழில்நுட்பத் துறையின் செயலாளர் டாக்டர் ரேணு சுவரூப், இதர அதிகாரிகள், விஞ்ஞானிகள் மற்றும் கண்டுபிடிப்பாளர்கள் கலந்து கொண்டனர்.
தூய்மை இந்தியா மற்றும் தற்சார்பு இந்தியா ஆகியவற்றின் இலட்சியங்களை அடைவதற்கு கழிவுநீரை கையாள உள்நாட்டிலேயே உருவாக்கப்பட்டுள்ள தொழில்நுட்பங்களுக்கு ஊக்கமளிக்க வேண்டும் என்று தன்னுடைய உரையின் போது டாக்டர் ஹர்ஷ் வர்தன் தெரிவித்தார்.
"கழிவு மேலாண்மையில் தூய்மையான தொழில்நுட்பத்தை பயன்படுத்துவதை குறித்த தகவல்களை பரவலாக்குவதில் முதலீட்டாளர்கள் மற்றும் கண்டுபிடிப்பாளர்களை மட்டுமில்லாமல் மாணவர்கள் மற்றும் பொதுமக்களையும் இந்த பூங்கா கவர்ந்திழுக்கும்," என்று அமைச்சர் மேலும் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662750
-----
(Visitor Counter : 139
தகவல் மற்றும் ஒலிபரப்பு அமைச்சகம்
இந்திய சர்வதேச திரைப்பட விழா புகழ்பெற்ற திரைப்பட இயக்குனர் ஜீன்-லூக் கோடார்டின் வாழ்க்கை மற்றும் படைப்புகளை காட்சிப்படுத்துகிறது
இந்திய சர்வதேச திரைப்பட விழா - 53 புகழ்பெற்ற பிரெஞ்சு-சுவிஸ் திரைப்பட இயக்குனர், திரைக்கதை எழுத்தாளர் மற்றும் திரைப்பட விமர்சகர் ஜீன்-லூக் கோடார்டுக்கு அஞ்சலி செலுத்துகிறது. இந்த சிறந்த திரைப்பட இயக்குனரால் உருவாக்கப்பட்ட அற்புத படங்கள் திரையிடப்படுவது இந்த திரைப்பட விழாவின் முக்கிய அம்சம் ஆகும்.
ஆசியாவின் பழமையான திரைப்பட விழாவின் இந்த ஆண்டு சிறப்பம்சமாக பிரெஞ்சு சினிமாவின் கொண்டாட்டமும் உள்ளது, பிரான்ஸ் கவனம் செலுத்தும் நாடாக கருதப்படுகிறது. கோடார்ட் பிரெஞ்சு சினிமாவின் முன்னோடி என்பதில் எந்தவித சந்தேகமும் இல்லை. போருக்குப் பிந்தைய காலத்தில் அவர் மிகவும் செல்வாக்கு மிக்க பிரெஞ்சு திரைப்படத் இயக்குனராக இருந்தார்.
செல்வாக்கு மிக்க பத்திரிகையான செயர்ஸ் டு சினிமாவின் திரைப்பட விமர்சகராக இருந்த அவரது ஆரம்ப நாட்களில், கோடார்ட் பிரதான பிரெஞ்சு சினிமாவின் ‘பாரம்பரிய தரத்தை’ விமர்சித்தார். இது புதுமை மற்றும் பரிசோதனையை வலியுறுத்தவில்லை என்று அவர் கூறினார்.
இதற்கு பதிலாக, அவரும் ஒத்த கருத்துடைய விமர்சகர்களும் தங்கள் சொந்த திரைப்படங்களை உருவாக்கத் தொடங்கினர். பிரெஞ்சு சினிமாவைத் தவிர பாரம்பரிய ஹாலிவுடின் மரபுகளுக்கும் சவால் விடுத்தனர். அவரது பணி அடிக்கடி மரியாதை செலுத்தும் வகையிலும் மற்றும் திரைப்பட வரலாற்றின் குறிப்புகளைப் பயன்படுத்தியாதகும் இருந்தது. மேலும் அடிக்கடி விமர்சிக்கப்படும் கருத்துகளை அவரது படைப்புகள் வெளிப்படுத்தியது. இந்த ஆண்டு செப்டம்பர் 13 ஆம் தேதி உலகம் இந்த மேதையை இழந்தது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 218.52 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 218.77 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.10 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 36,126.மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.08 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.73 சதவீதமாக உள்ளது. கடந்த 24 மணி நேரத்தில் 4,301 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,32,671.
இந்தியாவில் கடந்த 24 மணி நேரத்தில் 3,011 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 1,34,849 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.57 கோடி  வாராந்திரத் தொற்று 1.31 சதவீதமாக உள்ளது. தினசரித் தொற்று விகிதம் 2.23 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1864642
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஓய்வூதியதாரர்கள் மற்றும் மூத்த குடிமக்கள் பயன்பாட்டிற்காக செயற்கை நுண்ணறிவால் இயக்கப்படும் பொதுவான ஓய்வூதிய ஒற்றை இணையப்பக்கத்தை ஓய்வூதியம் மற்றும் ஓய்வூதியதாரர்கள் நலத்துறை வி்ரைவில் தொடங்கும் என்று மத்திய அமைச்சர் டாக்டர் ஜிதேந்திர சிங் கூறியுள்ளார்
ஓய்வூதியதாரர்கள் மற்றும் மூத்த குடிமக்கள் பயன்பாட்டிற்காக செயற்கை நுண்ணறிவால் இயக்கப்படும் பொதுவான ஓய்வூதிய ஒற்றை இணையப்பக்கத்தை ஓய்வூதியம் மற்றும் ஓய்வூதியதாரர்கள் நலத்துறை விரைவில் தொடங்கும் என்றுமத்திய அறிவியல் மற்றும் தொழில்நுட்பத்துறை , புவி அறிவியல் , பிரதமர் அலுவலகம், பணியாளர், பொது மக்கள் குறை தீர்வு, ஓய்வூதியங்கள், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங் தெரிவித்துள்ளார். ஓய்வூதியத்தை தடையின்றி பரிசீலிக்கவும், நிலை அறியவும், விநியோகிக்கவும் இது உதவும்.
ஓய்வூதியம் வழங்குதல் மற்றும் நிலை கண்டறிதலுக்கான இணையப்பக்கம் – பவிஷ்யா பயனாளிகளுடன் கலந்துரையாடிய டாக்டர் ஜிதேந்திர சிங், பிரதமர் திரு நரேந்திர மோடியின் அனைவருக்கும் வாழ்க்கையை எளிதாக்குதல் என்ற நோக்கத்தை மனதில் கொண்டு தொடங்கப்படவிருக்கும் இந்த இணையப் பக்கம் ஓய்வூதியதாரர்கள் மற்றும் மூத்த குடிமக்களுக்கு தாமாகவே எச்சரிக்கை செய்திகளை அனுப்பி வைக்கும். இந்த இணையப் பக்கம் நாடு முழுவதும் உள்ள ஓய்வூதியதாரர்கள் மற்றும் மூத்த குடிமக்களுடன் நிலையான தொடர்பு கொண்டிருப்பது மட்டுமின்றி அவர்களிடமிருந்து தகவல்கள், ஆலோசனைகளை பெறுவதோடு, குறைகளுக்குத் தீர்வு காண அவற்றை தொடர்ச்சியாக பெற்றுக்கொள்ளும்.
ஓய்வூதியம் குறித்த முறையான நடைமுறைகளுக்காக செயல்படும் பவிஷ்யா இணையப் பக்கம் குறித்து துணை ராணுவப்படையிலிருந்து ஓய்வு பெற்ற பெரும்பாலான மூத்த குடிமக்கள் இத்தகைய தடையில்லா சேவைக்காக மத்திய அமைச்சருக்கு நன்றி தெரிவித்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1834257
-------
(Visitor Counter : 224
கலாசாரத்துறை அமைச்சகம்
அபானிந்திரநாத் தாகூரின் 150 -வது பிறந்த ஆண்டினை நினைவு கூறும் வகையில் 2020 ஆகஸ்ட் 7-ம் தேதி தேசிய நவீன கலை அரங்கம் " மாபெரும் மேதை அபானிந்திரநாத் தாகூர் "என்ற பெயரில் நிகர் நிலை பயணம் ஒன்றுக்கு ஏற்பாடு செய்துள்ளது
அபானிந்திரநாத் தாகூரின் 150 -வது பிறந்த ஆண்டினை நினைவு கூறும் வகையில் 2020 ஆகஸ்ட் 7-ம் தேதி புது தில்லியில் உள்ள தேசிய நவீன கலை அரங்கம் " மாபெரும் மேதை அபானிந்திரநாத் தாகூர் "என்ற பெயரில் நிகர் நிலை பயணம் ஒன்றுக்கு ஏற்பாடு செய்துள்ளது. மிகவும் பிரசித்தி வாய்ந்த இந்தக் கலைஞரின் பெருமை மிகு படைப்புகளில் 77 கலைப் படைப்புகளைப் பெற்றுள்ள தேசிய நவீன கலை அரங்கம் அது குறித்து பெருமை கொள்கிறது. அபானிந்திரநாத் தாகூரின் பிரபலமானவற்றில் தன் வசமுள்ள 77 படைப்புகளைக் காட்சிப்படுத்தும் இந்த நிகர்நிலைக் காட்சி, அவற்றை கருத்து அடிப்படையில் நான்கு பிரிவுகளாகத் தொகுத்துள்ளது. i) இலக்கியப் பாத்திரங்களின் படங்கள்  உணர்வுப் பூர்வ பாரம்பர்யம் ,  தனித்துவத் திறன் படைப்புகள்  உட்பகுதி இயற்கை காட்சி என்பன இந்தத் தொகுப்புகளாகும்.
ஜீவன்ஸ்மிருதி என்ற தொன்மை நிகழ்வுகளைக் காட்சிப்படுத்தும் நிகழ்ச்சியும், இந்த மாமேதையின் வாழ்க்கை மற்றும் படைப்புகள் பற்றிய வினாடி வினா நிகழ்ச்சியும் இந்த நிகர்நிலைக் காட்சியில் இடம் பெற்றுள்ளன. தேசிய நவீன கலை அரங்கத்தின் ஆதரவில் தொடங்கப்பட்டுள்ள முதலாவது பண்பாட்டு ஊடக மேடையின் உரையாடல் நிகழ்ச்சியிலும் பார்வையாளர்கள் பங்கேற்று தங்கள் கருத்துக்களைப் பதிவு செய்யலாம். இதற்குப் பார்க்க வேண்டிய வலைதளம்.
https://so-ham.in/the-great-maestro-abanindranath-tagore
சுகாதாரம் மற்றும் குடும்ப நலத்துறை அமைச்சகம்
4.2 கோடி கொவிட்-19 தடுப்பூசிகளை செலுத்தி இந்தியா மைல்கல் சாதனை
கொவிட்-19 பெருந்தொற்றுக்கு எதிரான போராட்டத்தில் இந்தியா மேலும் ஒரு குறிப்பிடத்தக்க உச்சத்தை எட்டியுள்ளது. இதுவரை மொத்தம் நான்கு கோடிக்கும் அதிகமான தடுப்பூசிகள் செலுத்தப்பட்டுள்ளன.
இன்று காலை 7 மணி வரை, நாடு முழுவதும் 6,86,469 முகாம்களில் 4,20,63,392 பயனாளிகளுக்கு கொவிட் தடுப்பூசி செலுத்தப்பட்டுள்ளது. 77,06,839 சுகாதாரப் பணியாளர்களுக்கும் , 48,04,285 சுகாதாரப் பணியாளர்களுக்கும் , 79,57,606 முன்கள ஊழியர்களுக்கும் , 24,17,077 முன்கள ஊழியர்களுக்கும் , இதர உடல் உபாதைகள் உள்ள 45 வயதுக்கு மேற்பட்டோரில் 32,23,612 பேருக்கும் , 60 வயதைக் கடந்த 1,59,53,973 பயனாளிகளுக்கும் தடுப்பூசிகள் செலுத்தப்பட்டுள்ளன.
2021 மார்ச் 18-ஆம் தேதி வரை நாடு முழுவதும் 3,93,40,000 தடுப்பூசிகள் செலுத்தப்பட்டன. இதன்மூலம் அதிக தடுப்பூசிகளை வழங்கிய நாடுகளுள் இந்தியா இரண்டாம் இடம்  பிடித்துள்ளது.
மகாராஷ்டிரா, பஞ்சாப், கர்நாடகா, குஜராத் மற்றும் மத்தியப் பிரதேசத்தில் அன்றாட புதிய பாதிப்புகள் அதிகரித்துள்ளன.
கடந்த 24 மணி நேரத்தில் 40,953 புதிய பாதிப்புகள் நாட்டில் ஏற்பட்டுள்ளன. அதிகபட்சமாக மகாராஷ்டிராவில் 25,681 பேரும், பஞ்சாபில் 2,470 பேரும், கேரளாவில் 1,984 பேரும் புதிதாக தொற்றுக்கு ஆளாகியுள்ளனர்.
தமிழகம் உள்ளிட்ட எட்டு மாநிலங்களில் புதிய பாதிப்புகள் தொடர்ந்து அதிகரித்து வருகின்றன.
இந்தியாவில் தற்போது 2,88,394 பேர் கொரோனா தொற்றுக்கு சிகிச்சை பெற்று வருகின்றனர். இது நாட்டின் ஒட்டு மொத்த பாதிப்பில் 2.50 சதவீதமாகும்.
இந்தியாவில் குணமடைந்தவர்களின் எண்ணிக்கை 1,11,07,332 ஆக  இன்று பதிவாகியுள்ளது. கடந்த 24 மணிநேரத்தில் 23,653 பேர் புதிதாகக் குணமடைந்துள்ளனர்.
கடந்த 24 மணி நேரத்தில் கொவிட்-19-ஆல் 188 உயிரிழப்புகள் ஏற்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1706226
(Visitor Counter : 119
பிரதமர் அலுவலகம்
ஹசன் ஆலம் ஹோல்டிங் நிறுவனத்தின் தலைமைச் செயல் அதிகாரி திரு. ஹசன் ஆலம் உடன் பிரதமர் சந்திப்பு
மத்திய கிழக்கு மற்றும் வட ஆபிரிக்க பகுதிகளில் செயல்படும் மிகப்பெரிய எகிப்திய நிறுவனங்களில் ஒன்றான ஹசன் ஆலம் ஹோல்டிங் நிறுவனத்தின் தலைமைச் செயல் அதிகாரி திரு. ஹசன் ஆலம்-ஐ பிரதமர் திரு. நரேந்திர மோடி 24 ஜூன் 2023 அன்று கெய்ரோவில் சந்தித்தார்.
புதுப்பிக்கத்தக்க எரிசக்தி, பசுமை ஹைட்ரஜன், உள்கட்டமைப்பு மற்றும் கட்டுமானத் துறைகளில் இந்திய நிறுவனங்களுடன் நெருக்கமான ஒத்துழைப்பை உருவாக்குவதற்கான சாத்தியக்கூறுகள் குறித்து அவர்கள் ஆலோசனை நடத்தினர்.
சிறப்பு சேவைகள் மற்றும் கட்டுரைகள்
“அந்தமான் நிகோபார் , காரைக்காலில் இந்த கல்வியாண்டு முதல் புதிய எம்.பி ஏ படிப்புகள் ” - துணைவேந்தர் குர்மீத்சிங் தகவல்
புதுவைப் பல்கலைக்கழக ஆளுகைக்குக் கீழ் வரும் அந்தமான் நிகோபார் மற்றும் காரைக்கால் பகுதிகளில் இயங்கிவரும் பல்கலைக்கழக மையங்கள் சார்பாக இந்த கல்வியாண்டு முதல் எம் பி ஏ படிப்புகள் தொடங்கப்பட்டுள்ளதாக துணைவேந்தர் பேராசிரியர் குர்மீத் சிங் தெரிவித்துள்ளார்.
புதுவைப் பல்கலைக்கழகத்தின் 2021 மற்றும் 2022 கல்வி ஆண்டிற்கான முதுநிலை மற்றும் ஆராய்ச்சிப் படிப்புகள் குறித்த மாணவர்களுக்கான விவரக்குறிப்பேடு அறிமுக விழா பல்கலைக்கழக வளாகத்தில் நடைபெற்றது.
சிறப்பு விருந்தினராக துணைவேந்தர் பேராசிரியர் குர்மீத்சிங் கலந்து கொண்டு வெளியிட்டார். முதல் பிரதியை அந்தமான் நிகோபார் தீவு பல்கலைக்கழக மையத்தின் பொறுப்பு அதிகாரி திரு ராஜ்குமார் பெற்றுக் கொண்டார்.
அப்போது பேசிய துணைவேந்தர் திரு குர்மீத் சிங், உலகளவிலான தர வரிசைப் பட்டியலில் முன்னணியிலுள்ள 1000 பல்கலைக்கழகங்களில் சிறந்த உயர்கல்வி ஆராய்ச்சி நிறுவனமாகப் புதுவைப் பல்கலைக்கழகம் இருந்து வருவது மகிழ்ச்சியளிப்பதாகக் கூறினார்.
தொடர்ந்து அவர் பேசும்போது, உலகத்தரத்திலான உயிர்தொழில் நுட்பம், வேதியியல், நுண்ணுயிரியல் மற்றும் பன்னாட்டு அளவிலான அறிவியல் ஆராய்ச்சிகள் பல்கலைக்கழகத்தில் நடந்து வருகின்றன. இதில் பேராசிரியர்களும், ஆராய்ச்சியாளர்களும் தொடர்ந்து ஈடுபட்டு வருகின்றனர். இவர்களின் உழைப்பால் புதுவைப் பல்கலைக்கழகம் உலகளவில் ஆய்வுத்துறையில் எதிர்காலத்தில் முன்னேறி இந்தியாவிற்குப் பெருமைச் சேர்க்கும்.
பல்கலைக்கழகப் படிப்புகளை மேலும் விரிவுபடுத்தும் வகையிலும், பழங்குடியின மாணவர்களுக்கு வாய்ப்புகளை உருவாக்கித் தருவதற்காக, இந்த கல்வியாண்டு முதல் அந்தமான் நிகோபார் பல்கலைக்கழக மையம் சார்பில் முதுநிலை வணிக மேலாண்மை மற்றும் பல்லுயிர் பிராணிகள் குறித்த பட்டயப் படிப்பும் புதியதாக தொடங்கப்பட்டுள்ளது. புதுச்சேரியைச் சேர்ந்த கிராமப்புற மாணவர்களின் கல்வி நலனைக் கருத்தில் கொண்டு காரைக்கால் பல்கலைக்கழக கல்வி மையம் சார்பில் முதுநிலை வணிக மேலாண்மை  வகுப்புகள் தொடங்கப்பட்டுள்ளதாகவும் தெரிவித்தார்.
மாணவர்களின் திறன்களையும், அறிவாற்றலையும், வேலைவாய்ப்புகளையும், பன்னாட்டு உறவுகளையும் மேம்படுத்துகின்ற வகையில் அறிமுகப்படுத்தப்பட்டுள்ள பல்கலைக்கழக நவீன பாடப்பிரிவுகளில் சேர்ந்து மாணவர்கள் அனைவரும் பயன்பெற வேண்டும் என்றும் கேட்டுக் கொண்டார். விழாவில் பல்கலைக்கழக அதிகாரிகள், பேராசிரியர்கள், ஆராய்ச்சியாளர்கள் மற்றும் மாணவர்கள் உள்ளிட்டோர் கலந்து கொண்டனர்.
புதுவைப் பல்கலைக்கழகத்தின் உதவிப் பதிவாளர் திரு கே மகேஷ் வெளியிட்டுள்ள செய்திக் குறிப்பில், இந்தத் தகவல் தெரிவிக்கப்பட்டுள்ளது.
குடியரசுத் துணைத் தலைவர் செயலகம்
தீவிரவாதத்தை ஊக்குவிக்கும் நாடுகள் குறித்து குடியரசு துணைத் தலைவர் கவலை
பயங்கரவாதத்தை அரசின் கொள்கையாகப் பற்றிக்கொண்டிருக்கும் நாடுகள் குறித்து கவலை தெரிவித்த குடியரசு துணைத் தலைவர் திரு எம் வெங்கையா நாடு, தீவிரவாதத்தை ஆதரிக்கும் புகலிடங்கள், உள்கட்டமைப்பு மற்றும் நிதி வலைப்பின்னலை முற்றிலும் ஒழிப்பதற்காக உலகளவில் அங்கீகரமளிக்கப்பட்ட சட்ட வடிவங்களை செயல்படுத்துமாறு ஷாங்காய் கூட்டுறவு அமைப்பின் உறுப்பு நாடுகளை கேட்டுக் கொண்டார்.
இந்தியாவால் ஏற்பாடு செய்யப்பட்ட ஷாங்காய் கூட்டுறவு அமைப்பின் அரசு தலைவர்கள் குழுவின் 19-வது அமர்வில் காணொலி மூலம் உரையாற்றிய அவர், தீவிரவாதத்தை அதன் அனைத்து வடிவங்களிலும் இந்தியா எதிர்ப்பதாகக் கூறினார்.
"ஆட்சி செய்யப்படாத இடங்களில் இருந்து வரும் மிரட்டல்கள், குறிப்பாக பயங்கரவாதத்தை அரசின் கொள்கையாகப் பற்றிக்கொண்டிருக்கும் நாடுகள் குறித்து நாங்கள் கவலை கொள்கிறோம். இத்தகைய அணுகுமுறை ஷாங்காய் கூட்டுறவு அமைப்பின் எண்ணங்களுக்கும், கொள்கைகளுக்கும் முற்றிலும் மாறானது," என்று அவர் கூறினார்.
வளர்ச்சிக்கு இன்றியமையாதத் தேவையாக அமைதி திகழ்வதாக குறிப்பிட்ட திரு நாயுடு, பயங்கரவாதம், குறிப்பாக எல்லை தாண்டிய தீவிரவாதம், இந்த பிராந்தியம் தற்போது எதிர்கொள்ளும் மிகப்பெரிய சவாலாக உள்ளதாகக் கூறினார்.
"மனிதகுலத்தின் உண்மையான எதிரி தீவிரவாதம் தான். நாம் அனைவரும் ஒன்றிணைந்து எதிர்த்து போராட வேண்டிய தீமை அது," என்று குடியரசு துணைத் தலைவர் மேலும் கூறினார்.
"தீவிரவாதம் என்னும் தீமையை ஒழிப்பதன் மூலமே நம் அனைவரின் முழுத் திறனையும் நாம் அடைந்து, நிலையான, பாதுகாப்பான மற்றும் நீடித்த வளர்ச்சியை அடைய முடியும்," என்று திரு நாயுடு கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1677159
சிறப்பு சேவைகள் மற்றும் கட்டுரைகள்
தமிழ்நாடு புவிசார் குறியீடு தயாரிப்புகளின் 3 சிறப்பு அஞ்சல் உறைகள் வெளியீடு
இந்தியா@75 திட்டத்தை நினைவுகூரும் வகையில் மற்றும் தன்னிறைவு இந்தியாவுக்கான இந்திய அரசின் முன்முயற்சியான 'ஆத்மநிர்பர் பாரத்' அங்கீகாரத்தின் அடையாளமாக, தமிழ்நாடு புவிசார் குறியீடு  தயாரிப்புகளின் மூன்றுசிறப்பு அஞ்சல்உறைகளான, தோடா எம்பிராய்டரி, பவானி ஜமக்காளம்மற்றும் ஆரணி பட்டு ஆகியவைடாக்டர் K.மணிவாசன், இஆப, தமிழ்நாடு அரசு முதன்மை செயலாளர், ஆதி திராவிடர் மற்றும் பழங்குடியினர் நலத் துறை, திரு.T.P. ராஜேஷ்,இஆப, மேலாண்மை இயக்குனர், கோ ஆப்டெக்ஸ், திருமதி P. காந்திமதி, பொது மேலாளர் , TAHDCO மற்றும் திரு.B.செல்வகுமார், தமிழ்நாடு வட்டத்தின் முதன்மை அஞ்சல் துறை தலைவர் முன்னிலையில் 26.08.2021 அன்று முதன்மை அஞ்சல் துறை தலைவர் அலுவலகத்தில் நடந்த விழாவில்தமிழ்நாடு அஞ்சல் வட்டத்தால்வெளியிடபட்டது. திருமதி. வீணா R. ஸ்ரீனிவாஸ், அஞ்சல் துறை தலைவர்,தமிழ்நாடு வட்டம், திரு கா. சோமசுந்தரம், சென்னை நகர மண்டல அஞ்சல் சேவைகள் இயக்குனர் மற்றும் திரு. பா. ஆறுமுகம், அஞ்சல் சேவைகள் இயக்குனர்  இந்த நிகழ்வில் கலந்துக் கொண்டார்கள்.
மேலும், மண்டல அஞ்சல் துறை தலைவர்கள் இந்நிகழ்ச்சியில் காணொலி மூலமாக கலந்து கொண்டனர்.
பிரதமர் அலுவலகம்
சம்வத்சாரியை முன்னிட்டு நாட்டு மக்களுக்கு பிரதமர் வாழ்த்து
சம்வத்சாரியை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் வெளியிட்ட சுட்டுரைச் செய்தியில்,
“மன்னிப்பு என்பது பெரிய மனதைக் குறிக்கிறது. அன்பு செலுத்துவதுடன் பிறரை மன்னிப்பதும், மற்றவரை நோக்கி தீய உணர்வுகளை வளர்த்துக் கொள்ளாமல் இருப்பதும் நமது கலாச்சாரத்தின் ஒரு பகுதியாகும்”, என்று கூறினார்.
மிச்சாமி துக்கடம்!
முன்னதாக, சம்வத்சாரி குறித்து நான் பேசியதை இங்கே காணலாம். https://t.co/cWZppmn0PM
இளைஞர் நலன் மற்றும் விளையாட்டு அமைச்சகம்
டோக்கியோ பாராலிம்பிக்கில் வெள்ளி வென்ற நிஷாத் குமாருக்கு விளையாட்டு அமைச்சர் திரு அனுராக் தாகூர் பாராட்டு, பிரதமரின் தொடர் ஆதரவு வீரர்களுக்கு ஊக்கமளித்தது என்று கூறினார்
டோக்கியோ பாராலிம்பிக்கில் உயரம் தாண்டுதல் பிரிவில் வெள்ளி வென்று இன்று தில்லி திரும்பிய நிஷாத் குமாருக்கு மத்திய இளைஞர் நலம் மற்றும் விளையாட்டு அமைச்சர் திரு அனுராக் தாகூர் நேரில் பாராட்டு தெரிவித்தார்.
நிகழ்ச்சியில் பேசிய திரு தாகூர், “நமது பாராலிம்பிக் வீரர்களின் சிறப்பான செயல்திறனைக் கண்டு நாடு மகிழ்ச்சி அடைகிறது. இது வரை இல்லாத அளவில் அதிக பதக்கங்களை இந்தியா வென்றுள்ளது,” என்று கூறினார்.
இது வரை இல்லாத அளவில் அதிக எண்ணிக்கையிலான வீரர்களை இந்த வருட பாராலிம்பிக் போட்டிகளுக்கு இந்தியா அனுப்பியதாகவும், பிரதமர் திரு நரேந்திர மோடியின் தொடர் ஆதரவு வீரர்களுக்கு ஊக்கமளித்தது என்றும் அவர் கூறினார்.
நிஷாத் குமாருக்கு வாழ்த்து தெரிவித்த அமைச்சர், “பொறுமை மற்றும் உறுதியுடன் முயற்சித்தால் வெற்றி நிச்சயம் என்பதை நிஷாத் நிரூபித்துள்ளார்,” என்றார். இந்திய பாராலிம்பிக் விளையாட்டு வீரர்களுக்கு அரசு தொடர்ந்து ஆதரவளிக்கும் என்று அவர் உறுதியளித்தார்.
டோக்கியோ பாராலிம்பிக்கில் உயரம் தாண்டுதல் பிரிவில் வெள்ளி வென்ற நிஷாத் குமார் தனது மாநிலமான ஹிமாச்சலப் பிரதேசத்தைச் சேர்ந்தவர் என்பது தமக்கு கூடுதல் மகிழ்ச்சியளிப்பதாக திரு தாகூர் மேலும் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1750801
----
(Visitor Counter : 177
பஞ்சாயத்து ராஜ் அமைச்சகம்
மத்திய பஞ்சாயத்து ராஜ் அமைச்சராக திரு.கபில் மோரேஷ்வர் இன்று பொறுப்பேற்றுக்கொண்டார்
பிரதமரின் திட்டங்களை முன்னெடுத்துச் செல்வதாக அவர் உறுதி எடுத்துக்கொண்டார்
மத்திய பஞ்சாயத்து ராஜ் அமைச்சராக திரு.கபில் மோரேஷ்வர் இன்று பொறுப்பேற்றுக்கொண்டார்.
கிராமங்களை மாற்றியமைப்பது, பஞ்சாத்து அமைப்பை மேம்படுத்துவது மற்றும் நாட்டில் உள்ள பஞ்சாயத் ராஜ் அமைப்பை வலுப்படுத்துவது போன்ற பிரதமர் திரு.நரேந்திர மோடியின் கனவுகளைச் செயல்படுத்துவதாக அவர் உறுதி எடுத்துக்கொண்டார்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்:
https://pib.gov.in/PressReleasePage.aspx?PRID=1734892
----
(Visitor Counter : 149
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
குஜராத் சுரேந்திரநகர் மாவட்டத்தில் உள்ள நவா கிராமத்தில் சரஸ்வதி வித்யாமந்திர் பள்ளியின் புதிய கட்டிடம்: மத்திய அமைச்சர் அர்ப்பணிப்பு
குஜராத் மாநிலத்தின் சுரேந்திர நகர் மாவட்டத்தில் உள்ள நவா கிராமத்தில் உள்ள ஸ்ரீ சரஸ்வதி வித்யாமந்திர் பள்ளியில், புதிய கட்டிடத்தை கனடாவில் உள்ள இந்திய குடும்ப சங்கம் மற்றும் உர்மிசரோஜ் அறக்கட்டளை கட்டியது. இதன் தொடக்க விழா இன்று மதியம் நடந்தது.
மாதவ் பிரயதாஸ்ஜி ஸ்வாமி முன்னிலையில், வகுப்பறைகள் பாய் ஸ்ரீ ரமேஷ் ஓஜாவால் ஒப்படைக்கப்பட்டது. இந்நிகழ்ச்சியில் மத்திய அமைச்சர் திரு பர்சோத்தம் ரூபாலா சிறப்பு விருந்தினராக கலந்து கொண்டார்.
இந்நிகழ்ச்சியில் எம் திரு ராம்பாய் மொக்ரியா மற்றும் சௌராஷ்டிரா பல்கலைக்கழக துணைவேந்தர் டாக்டர் நிதின் பெதானி ஆகியோர் கலந்து கொண்டனர்.
மிகவும் பின்தங்கிய வாடி சமுதாய மாணவர்களுக்காக இந்த பள்ளி கட்டிடடம் உர்மிசரோஜ் அறக்கட்டளையால் கட்டி கொடுக்கப்பட்டது. சில ஆண்டுகளுக்கு முன்பு நவா கிராமத்தில் நடந்த ஒரு நிகழ்ச்சியில், வாடி சமுதாய குழந்தைகளுக்கு அடிப்படை கல்வி வசதிகள் கிடைக்க வேண்டும் என அவர் வலியுறுத்தினார். இதையடுத்து உர்மிசரோஜ் அறக்கட்டளையின் திரு ஜகதீஷ்பாய் உடனடியாக இந்த பள்ளி கட்டிடத்தை கட்டி கொடுத்துள்ளார்.
அனைவருடனும், அனைவரது வளர்ச்சி, அனைவரது முயற்சி’ என்பதற்கு சரஸ்வதி வித்யாமந்திர் உண்மையான உதாரணமாக உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764483
(Visitor Counter : 120
சிறப்பு சேவைகள் மற்றும் கட்டுரைகள்
சென்னை தூர்தர்ஷன் மையத்தை பார்வையிட்டார் மத்திய அமைச்சர் டாக்டர் எல் முருகன்
பிரதமரின் மன்கி பாத் நிகழ்ச்சியை பார்வையிட்ட அமைச்சர், திருப்பூர் தாயம்மாளுடன் உரையாடினார்
சென்னை தூர்தர்ஷன் நிகழ்ச்சிகள் மற்றும் செய்திகள் விரைவில் மேம்படுத்தப்படும்; அமைச்சர் எல் முருகன்
மத்திய தகவல் ஒலிபரப்பு துறை இணையமைச்சர் டாக்டர் எல் முருகன் இன்று பிரதமரின் மனதின் குரல் நிகழ்ச்சியைப் பார்ப்பதற்காக சென்னை தொலைகாட்சி நிலையத்திற்கு வருகை புரிந்தார்.
பிரதமரின் மனதின் குரல் நிகழ்ச்சியில், அவரது பாராட்டைப் பெற்ற திருப்பூரைச் சேர்ந்த இளநீர் விற்கும் பெண் விபாரி தாயம்மாளுடன் தொலைபேசி மூலம் தொடர்பு கொண்டு பேசிய அமைச்சர், தாயம்மாளின் கிராமத்தில் உள்ள இடைநிலைப் பள்ளி மேம்பாட்டுக்காக ரூ.ஒரு லட்சம் நன்கொடை வழங்கியதைப் பாராட்டினார். அவரது அருஞ்செயலை பிரதமர் தமது மனதின் குரல் நிகழ்ச்சியில் பாராட்டியதை அமைச்சர், தாயம்மாளிடம் சுட்டிக்காட்டினார்.
பின்னர் தூர்தர்ஷன் தொலைக்காட்சி நிலையத்தின் பல்வேறு அலுவலகங்களுக்கு சென்ற அமைச்சர் அவை இயங்கும் விதத்தைப் பார்வையிட்டார். அமைச்சருடன் தலைமை இயக்குநர் மயங்க் அகர்வால் மற்றும் உயர் அதிகாரிகள் சென்றிருந்தனர்.
பின்னர் செய்தியாளர்களிடம் பேசிய அமைச்சர் எல் முருகன், தூர்தர்ஷனின் தமிழ் சேனல், புதிய நிகழ்ச்சிகளுடனும், செய்திகளுடனும் எச்டி வடிவில் விரைவில் மேம்படுத்தப்படவுள்ளதாக தெரிவித்தார். உள்ளூர் மக்களின் விருப்பத்திற்கு ஏற்ப தரமான நிகழ்ச்சிகளைத் தர வேண்டும் என்பதே இதன் நோக்கமாகும் என்று கூறிய அவர், இந்த விஷயத்தில் யாருடைய வேலைக்கும் பாதிப்பு இராது என்று உறுதியளித்தார்.
மத்திய பட்ஜெட் தாக்கலுக்குப் பின்னர்,சென்னையில் பிப்ரவரி 15-ம் தேதி மாநாடு நடைபெறும் என்றும், மத்திய நிதியமைச்சர் திருமதி நிர்மலா சீதாராமன், தொழில், வர்த்தகத்துறை பிரதிநிதிகள், பொருளாதார நிபுணர்கள் இதில் கலந்து கொள்வார்கள் என்றும் டாக்டர் எல் முருகன் தெரிவித்தார்.